tomron87/hebrew-wikipedia-sentences-corpus huggingface dataset:
התנהגויות של נטילת סיכון עולות בשכיחותן בהתבגרות המוקדמת, בולטות בהתבגרות המאוחרת ואחר כך נוטות לרדת בשכיחותן.
הגורמים לנטילת סיכונים הם רבים ומגוונים, וכוללים הן מניעים פנימיים והן מניעים חיצוניים.
מניעים פנימיים עשויים לכלול תכונות אישיות כמו חיפוש אחר ריגושים, אימפולסיביות, בדיקת גבולות, הוכחת עצמאות, הוכחת בגרות, יוקרה - רשון להרשים ולקבל אישור מאחרים.
מניעים חיצוניים יכולים להיות לחץ חברתי, השפעות תרבותיות, ותמריצים חיצוניים כמו תגמול כספי או חברתי.
הספרות המחקרית מתייחסת, רובה ככולה, להתנהגות נוטלת סיכונים בגילאים הצעירים, בילדות ובגיל ההתבגרות בפרט.
ההתייחסות המחקרית להתנהגות זו מתמקדת בארבעה ממדים: הממד הקוגניטיבי, הממד הרגשי, הממד הביולוגי והממד החברתי, אשר קשורים ומשפיעים זה על זה.
חוקרים, העוסקים בתחום הקוגניטיבי, אשר בדקו את הקשר בין נטילת סיכונים לבין קוגניציה, מצאו כי היסודות לנטילת סיכונים הן למעשה בעיות בשיפוט.
נמצא קשר מובהק בין התפתחות קוגניטיבית וירידה בהתנהגות נוטלת סיכונים.
התפתחות קוגניטיבית ובתוכה "הערכת סיכוּניות", משתפרת לאורך השנים ובשל כך הסיכוי של הפרט להיות מעורב בהתנהגות מסוכנת קטנה עם הגיל ועם התפתחות היכולת הקוגניטיבית.
יחד עם זאת, מחקרים אחרים מצאו שמבוגרים וצעירים מעריכים באופן דומה השלכות של התנהגות נטילת סיכונים.
במחקרים העוסקים בקשר שבין התפתחות רגשית לבין נטילת סיכונים נטען כי קבלת החלטות אפקטיביות מערבת שיקולים אמוציונליים, המנחים את קבלת ההחלטה.
יכולת מוגבלת של וויסות רגשי עלולה להוביל ללקיחת החלטה שגויה.
כלומר, רגולציה רגשית מהווה נדבך משמעותי בקבלת החלטות אפקטיביות, ואילו אימפולסיביות היא גורם המגביר משמעותית את נטילת הסיכון.
זאת ועוד, רגולציה רגשית וכישורים של קבלת החלטות אפקטיביות, עולים עם הגיל ונמצאים במתאם שלילי להתנהגויות של נטילת סיכונים.
מחקרים מצאו כי קיים בסיס ביולוגי להתנהגות נטילת סיכונים.
פרטים מסוימים הם בעלי "פגיעוּת ביולוגית", התורמת להתנהגות אימפולסיבית ועלייה בהתנהגות נטילת סיכון.
נמצא כי אזורים נוירולוגיים במוח עלולים להיות קשורים להתנהגות נטילת סיכון, ביניהם הקורטקס הסנסורי, אמיגדלה, היפוקמפוס ואזורים קורטיקלים נוספים.
כמו כן נמצא כי המוליך העצבי דופמין קשור להתנהגות נטילת סיכון - עלייה בערכי הדופמין במוח תורמת לעלייה בהתנהגות נטילת סיכון.
הספרות המחקרית המתמקדת בפן הסוציולוגי של נטילת סיכונים מייחסת משקל רב להשפעות תרבותיות וחברתיות בכל הקשור להתנהגות זו.
פן זה רואה השפעות אלו כנגזרות של הבדלים אישיותיים, הנובעים מחשיפה לגורמים סביבתיים-חברתיים דוגמת הקשר שבין הורה לילד, אסטרטגיות חינוכיות, קבוצת השווים ומצב סוציו-אקונומי.
הבדלים אלו משפיעים על הפרט ועל אופן קבלת החלטותיו ובהתאמה על מעורבותו בהתנהגויות מסוכנות.
סיכוני אסון עולמיים מתייחסים לאירוע היפותטי עתידי עם פוטנציאל לפגיעה חמורה באדם בקנה מידה עולמי.
חלק מהאירועים יכולים להרוס או לפגוע קשות בחברה המודרנית.
אירועים אחרים, חמורים יותר, יכולים לגרום להכחדת האדם, אירועים אלה מכונים סיכונים קיומיים.
אסונות טבע כמו התפרצות-על של הרי געש או פגיעת אסטרואיד, יכולים להוות סיכון קיומי אם הם עוצמתיים מספיק.
גם להשפעת האדם על הסביבה יכולה להיות השלכה על החיים על כדור הארץ.
אירועים כאלה יכולים לכלול התחממות עולמית, מלחמה גרעינית או טרור ביולוגי.
המוסד לעתיד האנושות מאמין כי הכחדת האדם תיגרם קרוב לוודאי מאירוע מעשה אדם מאשר אסון טבע.
חוקרים מתקשים בחקר הכחדת האדם באופן ישיר, מכיוון שהאנושות מעולם לא נהרסה בעבר.
הדבר אינו אומר שאירוע כזה לא יתרחש בעתיד, אך הוא מקשה על בניית מודלים להערכת סיכונים קיומיים, בעיקר בגלל הטיית הישרדות.
הפילוסוף ניק בוסטרום מסווג את הסיכונים בהתאם להיקפם ועוצמתם.
הוא מתייחס לאירועים שהם לפחות "עולמיים" בהיקפם ו"נסבלים" בעוצמתם כאירוע אסון עולמי.
אירועים שהם "בין-דורותיים" (משפיעים על כל הדורות העתידיים) בהיקפם, ו"סופניים" בעוצמתם מסווגים כאיום קיומי.
בעוד שאירוע אסון עולמי יכול לפגוע ברוב החיים על פני כדור הארץ, יש סיכוי כי האנושות תוכל להשתקם.
מצד שני, אירוע סיכון קיומי הוא אירוע שישמיד את האנושות כולה או ימנע כל שיקום של החברה המודרנית.
בוסטרום מגדיר ארבעה סוגים של סיכון קיומי.
"מפצים" (Bangs) הם אסונות פתאומיים, היכולים להיות מכוונים או כתוצאה מתאונה.
הוא חושב שהמפצים הסבירים ביותר הם שימוש לרעה בננוטכנולוגיה, מלחמה גרעינית והאפשרות שהיקום הוא סימולציה שתפסק.
"קראנצ'ים" (Crunches) הם תרחישים בהם האנושות שורדת, אך החברה נהרסת לעד.
הסיבות הסבירות לדעתו הן מיצוי המשאבים הטבעיים, ממשלה עולמית יציבה המונעת התפתחות טכנולוגית או התנוונות האינטליגנציה.
"צרחות" (Shrieks) הם עתיד לא רצוי.
לדוגמה, אם יחיד מחליט להגביר את כוחותיו על ידי מיזוגו עם מחשב, הוא יכול לשלוט על המין האנושי, דבר אשר עלול להיות רע.
"יבבות" (Whimpers) מתייחס לירידה הדרגתית של התרבות אנושית או הערכים הנוכחיים.
הוא חושב שהתרחיש הסביר במקרה זה יהיה אבולוציה של שינוי בהעדפה מוסרית, ולאחריה פלישת חוצנים.
בספרו של ריצ'רד פוזנר מצוינים אירועים המביאים להרס מוחלט בקנה מידה עולמי, במקום בקנה מידה מקומי או אזורי.
פוזנר מדגיש שאירועים אלה נדרשים להתייחסות מיוחדת על בסיס עלות-תועלת מכיוון שהם עלולים לסכן ישירות או בעקיפין את המין האנושי.
האירועים של פוזנר כוללים אירוע פגיעת מטאור, התחממות גלובלית, עיסה אפורה, טרור ביולוגי ותאונה במאיץ חלקיקים.
להלן דוגמאות של אנשים ומוסדות שביצעו תחזיות הסתברות על אירועים קיומיים.
חלק מהסיכונים, כמו פגיעת אסטרואיד, הם בסיכוי של אחד למיליון לגרום להכחדת האנושות במאה השנים הבאות.
הסיכוי להתפרצות געש בעלת עוצמה מספקת על מנת לגרום לאסון אקלימי, בדומה לתאוריית אסון טובה, אשר ייתכן וכמעט גרם להכחדת המין האנושי, מוערך ב-1 לכל 50 אלף שנים.
הסכנה היחסית מאיומים אחרים היא קשה יותר לחישוב.
ב-2008 העריכה קבוצה של "מומחים בסיכוני אסון עולמיים" בכנס סיכוני אסון עולמיים שנערך באוניברסיטת אוקספורד, שיש סיכוי של 19% שהמין האנושי ייכחד במאה השנים הבאות.
המין האנושי במאה השנים הבאותנשק ננוטכנולוגיה מולקולרי5%בינה מלאכותית מתקדמת מאוד5%מלחמות4%מגפה מהונדסת2%מלחמה גרעינית1%תאונת ננוטכנולוגיה0.5%מגפה טבעית0.05%טרור גרעיני0.03%
ישנם אתגרים רבים בהערכת סבירות אירועים אלה.
סוגי האיומים יכולים להיות קבועים, אך ייתכן שבעתיד יתגלו סיכונים חדשים.
יחד עם זאת איומים כתוצאה מהשפעת האדם על הסביבה צפויים להשתנות משמעותית עם התפתחות טכנולוגיות חדשות.
בעוד התפרצות געש מהווה איום לאורך כל ההיסטוריה, כלי נשק גרעיניים קיימים רק מהמאה ה-20. במבט לאחור, האפשרות של מומחים לחזות אירועים כאלה היא מוגבלת מאוד.
איומים מעשי אדם כמו מלחמה גרעינית או ננוטכנולוגיה הם קשים יותר לחיזוי מאשר אסונות טבע.
באופן כללי קשה להעריך את העוצמה של סיכון כזה או אחר, במיוחד בגלל שהיחסים הבינלאומיים והטכנולוגיה משתנים בקצב מהיר.
אירוע הכחדה מציב אתגרים ייחודיים לחיזוי, אפילו יותר מאירועים לטווח ארוך בגלל העיקרון האנתרופי.
ב-1950, הפיזיקאי האיטלקי אנריקו פרמי תהה מדוע בני האדם עדיין לא נתקלו בתרבויות חוצניות.
הוא שאל "איפה כולם?", בהתחשב בגיל היקום והמספר הרב של כוכבים, חיים חוצניים צריכים להיות שכיחים.
אם כך מדוע אין ראיות לחיים חוצניים?
אחת מהסיבות המוצעות (אם כי אין הסכמה רחבה עליה), שבני האדם לא פגשו צורת חיים מכוכבים אחרים היא בגלל ההסתברות של אסונות קיומיים.
כלומר תרבויות אחרות נמחקו לפני שבני האדם הספיקו למצוא אותם או לפני שהם הספיקו למצוא את כדור הארץ.
חשיבות מוסרית של סיכון קיומי
חלק מהחוקרים בעד הפחתת הסיכון הקיומי בטענה שהדבר ייטיב עם הדורות הבאים.
דרק פארפיט טוען שהכחדה תהיה אובדן גדול מכיוון שצאצאינו יוכלו לשרוד מיליארדי שנים לפני שהתרחבות השמש תהפוך את כדור הארץ ללא ראוי לקיום חיים.
בוסטרום טוען שיש אפילו פוטנציאל גדול יותר אם בני האדם יתיישבו בחלל.
אם בני האדם יעשו זאת, הם יוכלו לתמוך במספר גדול של אנשים המפוזרים על פני מספר כוכבים וכך לשרוד טריליוני שנים.
לכן להפחתת הסיכון הקיומי אפילו בכמות קטנה, יכולה להיות משמעות גדולה על מספר האנשים שיחיו בעתיד.
מעט נכתב על טיעונים נגד עמדה זו, אך חלק מהחוקרים חולקים על כך וטוענים שהערך העתידי הוא הרבה פחות משמעותי.
חלק מהכלכלנים העלו את החשיבות של סיכוני אסון עולמיים, אך לא של סיכון קיומי.
מרטין ויצמן טוען כי רוב הנזק הכלכלי הצפוי משינוי האקלים יכול להגיע מהסיכוי הקטן שההתחממות תעלה בהרבה על הציפיות לטווח בינוניות, מה שיגרום לאסון.
פוזנר טוען כי אנחנו עושים מעט מדי באופן כללי, לגבי סיכונים בקנה מידה עולמי אשר קשה להעריך אותם.
היקף חוסר הרגישות (scope insensitivity) היא הטיה קוגניטיבית, המשפיעה על עד כמה בני אדם תופשים את אירוע ההכחדה של המין האנושי כאירוע רע.
לדוגמה, כאשר לאנשים יש מוטיבציה לתרום למטרה נעלה, הסכום שהם מוכנים לתת לא גדל בצורה ליניארית ככל שהבעיה גדולה יותר: אנשים מודאגים לגבי 200 אלף ציפורים שנפגעו מדליפת נפט, כפי שהם מודאגים מ-2,000 ציפורים.
כמו כן, אנשים מודאגים לרוב מאיומים על בודדים יותר מאשר על קבוצות.
איומים קיומיים ואחרים על הציוויליזציה, יכולים להגיע ממקורות טבעיים או מעשי אדם.
נטען כי רבים מהאיומים הקיומיים לא ידועים כרגע.
ההתקדמות המתמדת בעוצמת החישוב ובמהירות החישוב של מחשבים מהווה קרקע פורייה לפיתוח מערכות אוטומטיות מתוחכמות יותר ויותר עד כדי פיתוח תאורטי של מערכת מחשב בעלת אינטליגנציה מלאכותית השולטת במערכות טכנולוגיות אחרות הכפופות לה.
לצד היתרונות שבמערכת כזו קיים גם חשש מפני מצב שבו מחשבים בעלי אינטליגנציה מלאכותית ויכולת שליטה במערכות כפופות, ינקטו בפעולות בלתי צפויות שיגרמו נזק קטסטרופלי או שיראו בבני האדם איום, נטל או יצורים נחותים ולכן יפעלו כדי להשמידם.
הרחבה של תסריט אימים שכזה עשויה לכלול גם הפעלה של רובוטים לצורך שעבוד האנושות או השמדתה כליל והיא אחד התרחישים התאורטיים האפשריים בסינגולריות טכנולוגית.
בראשית המאה ה-21 נמצא עדיין תחום הננוטכנולוגיה בחיתוליו וביישומים מעשיים מתבטא בעיקר ביצירת חומרים חדשים המתבססים על ננו-תצורות של חומרים קיימים (לדוגמה, ננו-צינורית פחמן) ופחות על יצירת ננו-מכונות.
יחד עם זאת, הפוטנציאל התאורטי האדיר הגלום בננו-מכונות, המסוגלות לבצע מניפולציה בחומר ברמת המבנים המולקולאריים, יהווה מן-הסתם זרז להמצאה ולפיתוח מכונות זעירות שכאלה.
האיום התאורטי המסתתר באותן ננו-מכונות נובע משלוש סיבות עיקריות: ראשית, המבנה הזעיר שלהן איננו מאפשר לכלול בהן מנגנוני בקרה או אבטחה מספקים.
שנית, אחת מנקודות החוזק התאורטיות של ננו-מכונות היא יכולתן לשכפל את עצמן בכמויות עצומות בהתבסס על חומרים בסביבתן, ובכך הן למעשה בלתי תלויות במתקני יצור שעליהם ניתן לשלוט.
שלישית, גודלן הזעיר מקשה מאוד לגלותן ולנטרלן באמצעים פשוטים (באותו המובן שבו אי-אפשר לחטא משטחים גדולים מחיידקים על ידי מעיכה מכנית שלהם).
סיבות אלה עלולות ליצור סיכון פוטנציאלי משמעותי לחיים על-פני כדור הארץ בכלל, ולבני-אדם בפרט.
האיום הפוטנציאלי בהקשר זה הוא עיסה אפורה, מונח המתאר שכפול של ננו-רובוטים (ננו-מכונות) שיצאו מכלל שליטה והגורמים לנזק קטסטרופלי לחומרים או יצורים חיים, עקב התרבות בלתי נשלטת, השפעה על חומרים שלא נצפתה ותוכננה מראש או כשל במנגנוני הבקרה.
ביוטכנולוגיה מציבה איום עולמי במובן של פתוגנים טבעיים או מהונדסים, המשתחררים בכוונה או בטעות לביוספרה.
הסיכון הרב הגלום באסון ביוטכנולוגי נובע משלוש סיבות עיקריות: ראשית, בלוחמה ביולוגית נעשה שימוש בפתוגנים אלימים ביותר, במיוחד אם עברו השבחה גנטית או הנדסה גנטית, המתאימים במיוחד להפצה קלה ולגרימת נזק.
שנית, פשטות בניית מעבדה ביולוגית מאולתרת או נסתרת, שבה גדלים פתוגנים, והקלות שבהפצתם מעלות חשש אמיתי לתרחיש שבו גורמים קיצוניים ישתמשו במעבדות שכאלה לגרימת נזק מכוון או שעקב רמת בטיחות לקויה במעבדות אלה יתרחש שחרור פתוגנים בטעות.
שלישית, מרגע שחרורם של הפתוגנים, באופן מכוון או כתוצאה מתאונה, קיים קושי מהותי לשלוט בתפוצתם ובפעולתם, מאחר שחיידקים אינם יודעים לזהות גבולות במפה או אויב לעומת ידיד.
העלייה בתפוצתו של הנשק הגרעיני, החשש מפני זליגת כלי נשק שכאלה לידי ארגוני טרור והנזק האדיר הנגרם כתוצאה מהפעלתה של פצצת אטום או מימן מעלים חשש לתרחיש שבו הפעלה של נשק גרעיני במקום אחד גורמת להידרדרות לכדי מלחמה גרעינית כוללת.
מלחמה גרעינית שכזו, הכוללת החלפת מהלומות גרעיניות בין מדינות ומעצמות, עשויה להביא לגרימת נזק אדיר ממדים לחיים על-פני כדור הארץ, נזק העשוי להימשך עשרות שנים הודות לנשורת גרעינית והעלול להוביל להכחדת האנושות.
שינוי האקלים מתאר באופן כללי את השינויים בטמפרטורה הממוצעת המתרחשים במשך תקופות זמן שונות.
ההשערה היא שייתכן שינוי אקלים משמעותי (קר יותר או חם יותר), אשר יסכן את האנושות.
המאה ה-20 הצביעה על עלייה משמעותית באוכלוסיית העולם דבר העלול להוביל להתפוצצות אוכלוסין.
זיהום המים ברחבי העולם מותיר פחות מים מתוקים זמינים.
אם תימשך המגמה, יגרום המחסור במים מתוקים לצמצום היבולים החקלאיים ומשבר חמור באספקת המזון.
בוסטרום משער שבמרדף אחר ידע וקידמה, עלולה האנושות לייצר מתקן אשר ישמיד את כדור הארץ ומערכת השמש כולה.
מניין ההרוגים ממגפה שווה לקטלניות הפתוגן כפול מספר האנשים שנדבקו.
ההשערה היא שיש גבול עליון לקטלניות של פתוגן שהתפתח בצורה טבעית.
הסיבה לכך היא שפתוגן ההורג את הגוף המארח שלו במהירות גדולה מדי, לא יצליח להתפשט ולהדביק אנשים נוספים.
יחד עם זאת, ההיסטוריה מראה דוגמאות רבות למגפות אשר השפיעו על קבוצות אוכלוסייה גדולות מאוד (כגון המגפה השחורה), ולכן האיום של מגפה עולמית אשר תאיים על עתיד האנושות הוא אפשרי.
בהיסטוריה של כדור הארץ התרחשו 12 עידני קרח.
לעידן קרח יכולה להיות השפעה נרחבת על הציוויליזציה, בעיקר כיוון שאזורים שלמים עלולים להפוך ללא ראויים למגורים.
מדענים אינם חוזים שעידן קרח טבעי יתרחש בעתיד הנראה לעין.
אירוע גאולוגי כמו התפרצות געשית או התפרצות-על, יכול לגרום לחורף געשי אשר דומה במהותו לחורף גרעיני, ונגרם כאשר ענן נרחב של אפר געשי הנפלט בהתפרצות געשית בעוצמה גבוהה מחזיר את קרינת השמש בחזרה לחלל ומוריד את הטמפרטורה על פני השטח.
מגה-צונאמי הוא גלי ים עצומים, בסדרי גודל של מאות מטרים, שנובעים מהתמוטטות חלק מאי או חוף של יבשת אל תוך הים, או נפילת מטאוריט ענק אל תוך האוקיינוס.
המגה-צונאמי החזק ביותר שתועד הגיע לגובה של 524 מטרים, והוא אירע ב-9 ביולי 1958.
היפוך מגנטי של כדור הארץ
מדידות פלאומגנטיות מראות שהיפוכי השדה המגנטי של כדור הארץ מתרחשים במהירות רבה יחסית, כהרף עין.
תוך מספר אלפי שנים, לכל היותר, מחליף השדה המגנטי את כיוונו.
התאוריה היא שבזמן תהליך היפוכי השדה, השדה המגנטי סביב כדור הארץ יהיה חלש או לא יהיה כלל, ובכך מאיים על החשמל או מיני בעלי חיים בכך שיתאפשר לקרינה מהשמש או לקרינת הרקע הקוסמית להגיע אל פני כדור הארץ.
יחד עם זאת אין הסכמה רחבה לתאוריות אלה.
אסטרואידים פגעו בכדור הארץ במהלך ההיסטוריה.
אחד מהם גרם למכתש צ'יקשולוב אשר על פי מחקרים הביא להכחדת קרטיקון-שלישון לפני 66 מיליון שנים.
אם אסטרואיד דומה יפגע בכדור הארץ, הדבר ישפיע קשות על האנושות כולה ואף ייתכן כי האנושות תושמד לחלוטין.
לפי חלק מהאסטרונומים האסטרואיד E.529.10893 (שעדיין לא סווג) עשוי בסבירות גבוהה יחסית לפגוע בכדור הארץ ב-21 בדצמבר 2050.
חוצנים יכולים לפלוש לכדור הארץ במטרה להשמיד את בני האדם, לשעבד אותם, לקצור את משאבי הטבע או להשמיד את כדור הארץ עצמו.
על אף שאין ראיות מתועדות לחוצנים, מדענים כמו קרל סייגן קבעו כי קיומם של חיים מחוץ לכדור הארץ אפשרי בהחלט.
ב-1969 "חוק החשיפה לחיים מחוץ לכדור הארץ" התווסף לתקנות הפדרליות בארצות הברית, בתגובה לאפשרות של זיהום ביולוגי כתוצאה מתוכנית אפולו.
סיכום חיובי - לשאת ולתת בלי לוותר הוא ספר מאת פרופ' רוג'ר פישר ופרופ' ויליאם יורי - שניהם מאוניברסיטת הרווארד - והוא מתאר שיטה לטיפול בחילוקי דעות בין אנשים במקרים שונים.
השיטה פותחה במסגרת פרויקט המשא ומתן של אוניברסיטת הרווארד.
הכותבים יוצאים מנקודת הנחה שבני אדם נושאים ונותנים על בסיס יום יומי, ובספרם מסבירים מהי הגישה הנכונה לגשת למשא ומתן לגעת, או לחלופין מה לייעץ לצד שמשתתף במשא ומתן.
השיטה סותרת את הטענה לפיה משא ומתן יכול להיות "רך" או "נוקשה" בלבד, ומציגה דרך שלישית - משא ומתן מבוסס על עקרונות.
במקום להתבסס על תהליך מיקוח שבו כל צד מציג לצד השני את מה שהוא מוכן או לא מוכן לעשות, השיטה מבקשת להכריע בשאלות לגופן, ולחפש את הרווחים ההדדיים בכל סיטואציה, ובו בזמן לעמוד בתוקף על כך שהתוצאה תהיה מיוסדת על אמות מידה הוגנות שאינן תלויות ברצונות שום צד.
הספר תורגם לעברית ויצא לראשונה בישראל בשנת 1983 - התשמ"ג, בהוצאת "כיוון אחר" בע"מ.
הבעיה - פרק זה מציג את הצדדים השליליים שבמיקוח על עמדות.
הפרק מתאר את ההליך הקורה במקרים רבים בו צדדים נקלעים בעל כורחם למצבים שאינם בהכרח הטובים ביותר בשבילם, לדוג' הצהרה שסכום מסוים הוא נמוך מדי, גם אם בפועל ישמחו לקבל את הסכום המוצע.
השיטה - פרק זה מתארים הכותבים את ההליך עצמו, שכולל הפרדת האנשים מהבעיה, כלומר להכיר את האדם העומד מולך ולהבין את רצונותיו והאינטרסים שלו, שלעיתים הם שונים מהמצופה, לדוג' אדם שדורש סכום גבוה מכיוון שנפגע, ובפועל התנצלות כנה יותר חשובה לו מהכסף.
בנוסף, הפרק מנחה לפעול על מנת למצוא אפשרויות יצירתיות להשגת רווח הדדי ולהתבסס על קריטריונים אובייקטיביים.
- בפרק מתוארת שיטה אובייקטיבית להבנת הגבולות במשא ומתן.
השיטה מסבירה כיצד להבין מהי החלופה הטובה ביותר להסכם שיושג במושא ומתן (BATNA) שבעקבותיה נדע מתי אפשרות המשא ומתן הופכת ללא רלוונטית.
הפרק מסביר גם כיצד לנהוג במקרים חריגים כגון במקרים בהם הצד השני אינו משתף פעולה, או משתמש בטריקים מלוכלכים.
סיכום - הכותבים מביאים שלוש נקודות האמורות לסייע לקורא לקחת את הידע שקיבל מן הספר וליישמו בחיי היום יום, ובהמשך מובא ניתוח אנליטי של התוכן.
באפידמיולוגיה, סיכון מיוחס (Attributable risk, AR) או הפרש הסיכונים (Risk difference, RD) הוא אוסף מדדי קשר המבוססים על הפרש אבסלוטי בין מדד הסיכון של הקבוצה החשופה למדד הסיכון של הקבוצה הלא חשופה ומבטאים את תוספת הסיכון האבסלוטית לתוצא הנקשר לחשיפה נתונה.
הנוסחא הנפוצה לסיכון מיוחס היא הנוסחא לסיכון מיוחס בחשופים (AR exp):
שבה () הוא שיעור ההיארעות בקרב החשופים ו־() הוא שיעור ההיארעות של המחלה בקרב הלא חשופים.
AR exp מודד את התוספת של המקרים באוכלוסייה החשופה שהוא בעודף בהשוואה ללא חשופים.
כש- AR גדול מ-0, הגורם הנבדק הוא גורם מסכן וכש-AR קטן מ-0 הגורם הנבדק הוא גורם מגן.
אחוז הסיכון המיוחס (AR exp%)
אם נתון הסיכון היחסי (RR), ניתן לחשב את אחוז הסיכון המיוחס בחשופים (AR exp%) על פי הנוסחה:
כאשר היארעות המחלה נמוכה (כלומור, במחלות נדירות), ניתן להשתמש ביחס הסיכויים (OR) כקירוב ל-RR ואז:
סיכון מיוחס באוכלוסייה (AR pop)
סיכון מיוחס באוכלוסייה (AR pop) הוא מדד חשוב לקביעת מדיניות בתחום הבריאות הציבורית.
מדד זה מעריך את תוספת הסיכון למחלה באוכלוסייה הכללית, אשר נקשרת לחשיפה הנחקרת.
המדד מחושב כהפרש בין הסיכון למחלה בלא חשופים והסיכון למחלה בקרב האוכלוסייה הכללית (שמכילה גם את החשופים וגם את הלא חשופים).
כאשר הוא שיעור ההיארעות בקרב הלא חשופים ו-Rpop הוא הסיכון למחלה באוכלוסייה.
הסיכון למחלה באוכלוסייה Rpop תלוי בסיכון בחשופים, בסיכון בלא חשופים ובשכיחות החשיפה באוכלוסייה (Pe) על פי הנוסחא הבאה:
כש-ARpop מחושב, אז אחוז הסיכון המיוחס באוכלוסייה (ARpop%) יכול להיקבע ע"פ הנוסחא הבאה:
כאשר שכיחות החשיפה באוכלוסייה גבוהה, שיעור ההיארעות באוכלוסייה יהיה דומה לזה שבחשופים:
מצבי סיכון נמוך (Lower risk), הם מצבי שימור ברשימה האדומה של IUCN של מינים ללא חשש ממשי להכחדה בכלל או בזמן הקרוב, כשלעיתים הסיכון עלול להגיע בטווח הרחוק.
בקבוצת מצבי סיכון נמוך ישנם 4 מצבי שימור:
ללא חשש (Least Concern; LC) - לקטגוריה זו משויכים מינים בעלי תפוצה רחבה, שמצב השימור שלהם מניח את הדעת.
קרוב לסיכון (Near Threatened; NT) - הקטגוריה כוללת מינים שעדיין אינם עומדים בקריטריונים של הקטגוריות החמורות יותר, אבל צפויים לעמוד בהם בעתיד הקרוב.
תלוי שימור (Conservation Dependent; CD) - מין שעבורו יש תוכנית שימור פעילה, ייחודית למין או לבית הגידול שלו, שהפסקתה תגרום להידרדרות מצב המין עד להכללתו במצב מאלו המופיעים במורד הרשימה, בתוך 5 שנים.
מצב "תלוי שימור" נכלל במצבי השימור שפורסמו על ידי ארגון השימור העולמי ב-1994, אולם לא נכלל מחדש בפרסום ב-2001 והשימוש בו אינו רב, אך הוא כלול באתר של "הרשימה האדומה של מינים מאוימים" של איגוד השימור העולמי.
מבוית (Domesticated; DO) - לקטגוריה זו משויכים מינים שחיים בשביה שאותם האדם מגדל ואינם מתאימים לטבע או שיכולים להיות אומללים בטבע, המקרה שבו ייכחדו הוא שיפסיקו לגדל אותם.
סיכון כפול הוא מותחן פשע אמריקאי שובר קופות משנת 1999 בבימויו של ברוס ברספורד, עם אשלי ג'אד, טומי לי ג'ונס וברוס גרינווד בתפקידים הראשיים.
העלילה היא על אישה הנאשמת ברצח בעלה ובהיותה בכלא מסתבר לה שהוא חי ושהיא כעת תוכל להרוג אותו ולא תואשם בגלל מצב משפטי של סיכון כפול שקובע שאין להעמיד אדם למשפט פלילי בגין אותה עבירה יותר מפעם אחת, מכאן שם הסרט.
ליבי פארסונס (אשלי ג'אד) ובעלה ניק (ברוס גרינווד) הם זוג צעיר ואמיד הגרים באי וידבי במדינת וושינגטון עם בנם בן ה-4, מאטי (ספנסר טריט קלארק).
ניק מפנק את אשתו בשיט במי האוקיינוס.
את מאטי הם משאירים בהשגחת ידידת המשפחה, אנג'לה גרין (אנבת' גיש), מורה בבית הספר המקומי.
בלילה הם מקיימים יחסים סוערים וליבי נרדמת.
כאשר היא מתעוררת היא מוצאת את עצמה מרוחה בדם וניק איננו.
היא מוצאת על הרצפה סכין וכשהיא מרימה אותה היא נעצרת על ידי ספינת משטרה ותוך זמן קצר מואשמת ברציחת בעלה שגופתו לא נמצאה.
המניע לרצח לפי התביעה הוא גביית שני מיליון דולר ביטוח חיים שניק עשה.
המושבעים קובעים שהיא אשמה והיא מועברת לבית סוהר.
ליבי מבקשת מאנג'לה שתאמץ את מאטי.
בתחילה הם באים לבקר אותה אבל לבסוף מפסיקים.
ליבי מצליחה בעורמה לקבל ממזכירת בית הספר את מספר הטלפון של אנג'לה ומשוחחת עמה ועם מאטי.
השיחה נפסקת כאשר מישהו נכנס ומאטי קורא לו "אבא".
היא מספרת זאת לאסירה שהייתה עורכת דין בעברה וזו מייעצת לה להגיש בקשת חנינה שלאחר שחרורה תוכל להרוג את ניק ולא להיענש תחת הקביעה של סיכון כפול.
ועדת השחרורים מחליטה לשחרר אותה לתקופת מבחן של שלוש שנים.
היא עוברת לגור בבניין של אסירות משוחררות המנוהל על ידי טרביס להמן (טומי לי ג'ונס).
למרות ההגבלות החלות עליה, היא פורצת למשרד בית הספר, שולפת את הפרטים של אנג'לה אך נתפסת לאחר מרדף מותח עם השוטרים.
להמן מחזיר אותה לבית הסוהר במכוניתו.
בדרך הם מעלים את המכונית על מעבורת וליבי מצליחה לברוח ולהתחמק מלהמן.
היא מגיעה לכתובת של אנג'לה אבל מתברר לה שהיא נהרגה מפיצוץ גז (מתוכנן?) וניק ומאטי לא גרים שם כבר יותר.
ליבי מוצאת את הכתבה בעיתון על האסון ורואה בצילום תמונה של וסילי קנדינסקי.
היא מערימה על בעל הגלריה המקומית שמגלה לה שקונה התמונה הוא ג'ון דברו מניו אורלינס.
היא מגיעה לשם ומתברר לה שהוא כעת מנהל מלון יוקרתי.
ליבי מתעמתת עם ניק המופתע בעת מכירה פומבית שהוא עורך במלון ואומרת לו שאינה רוצה ממנו דבר, רק שיחזיר לה את מאטי.
כל אותו הזמן נמצא להמן בעקבותיה וכעת הוא מאמין לסיפורה.
ניק קובע פגישה בינה למאטי בבית הקברות לפאייט בעיר.
כשהיא מגיעה לשם מצביע ניק על ילד ששילם לו כפיתיון ואומר לה שזה מאטי.
היא מתקרבת אבל הילד בורח ממנה ונעצר על יד מאוזוליאום קטן.
באותו רגע מתנפל עליה ניק, חונק אותה, מכניס אותה למאוזוליאום ונועל אותה בארון קבורה.
כשהיא מתעוררת היא מצליחה לירות באקדחה במנעול ומשתחררת.
היא ממהרת לבית המלון שבו מתעמת להמן עם ניק, מקליט אותו ודורש ממנו דמי סחיטה בסך מיליון דולר.
ליבי נכנסת לחדר, ניק יורה בלהמן ופוצע אותו אך ליבי הורגת אותו ביריות מאקדחה.
לבסוף נפגשת ליבי עם מאטי, כעת בן 11 אך עדיין מזהה אותה.
סיכום החיים עד עכשיו הוא אלבומו הרביעי של המוזיקאי אלון עדר, והשני במסגרת ההרכב "אלון עדר ולהקה", שיצא בשנת 2014.
השיר הפותח את האלבום, "קצת אהבה לא תזיק", יצא כסינגל וזכה להצלחה.
הצלחת השיר הביאה לפריצתו של עדר לקהל הרחב.
חברי ההרכב, שהשתנה מעט מאז אלבומם הקודם, קיבלו חלק גדול יותר באלבום זה, כתבו, הלחינו וביצעו חלק מהשירים.
אלון עדר - שירה וקולות, קלידים, גיטרה, חלילית, מנדולינה, מחשב
אבנר קלמר - כינור, קולות, שירה, פסנתר
נדב הולנדר - גיטרה בס, קולות, שירה, פסנתר
יונתן רוזן - תופים, אורגן
תום דרום - סינתיסייזר, תכנות
ב-10 באוגוסט 2006, סוכל פיגוע אווירי טרנס-אטלנטי על ידי הסקוטלנד יארד.
הפיגוע היה אמור להתבצע על ידי קבוצת מחבלים מתאבדים שתכננו לעלות על מספר טיסות מבריטניה לארצות הברית ולקנדה, כאשר ברשותם חומרי נפץ נוזליים בבקבוקי משקה קל.
מספר חשודים נעצרו ונשפטו בבריטניה.
כתגובה לניסיון הפיגוע, הוגברו אמצעי האבטחה בשדות התעופה ברחבי בעולם, ובמיוחד הוחמרו התקנות לפריטים המותרים בכבודת יד.
ראשיד ראוף, אזרח בריטי תושב ברמינגהאם, היה נתון במעקב של הסקוטלנד יארד.
בשנת 2006 הוא נסע לפקיסטן ויצר קשר עם אנשי ארגון אל-קאעידה.
בריטי נוסף, עבדאללה אחמד עלי, היה במעקב משטרתי.
כאשר חזר מפקיסטן ביוני 2006, אנשי המשטרה בדקו בסתר את מזוודותיו, ומצאו בהן אבקת משקה קל "טאנג" ומספר רב של סוללות, דבר שהעלה חשד.
בעקבות הגילוי הקימה המשטרה צוות מעקב מיוחד ובו 220 קצינים.
צוות המעקב איתר אדם נוסף בחוליה, אסד סרוואר, תושב היי-וויקומב, שנצפה קונה מצרכים מעוררי חשד, בהם מספר רב של בקבוקי מי חמצן.
במהלך המעקב אחריו גילו דירת מסתור ששימשה לייצור חומרי נפץ.
כמו כן אותר עלי באינטרנט קפה כשהוא בודק במשך שעתיים את לוח הזמנים של טיסות היוצאות מלונדון.
בליל ה-9 באוגוסט 2006 עצרה המשטרה הבריטית 24 איש לחקירה.
המעצרים בוצעו בלונדון, ברמינגהאם, והיי וויקומב, בקינגהאמשייר.
רוב החשודים היו מוסלמים ילידי בריטניה, חלקם ממוצא פקיסטני.
שלושה מהחשודים התאסלמו זמן קצר לפני כן.
על פי המשטרה, הפיגועים היו אמורים להתבצע למחרת.
שמונה מהחשודים הואשמו מאוחר יותר בקשירת קשר לרצח ולביצוע פעולות טרור, וארבעה נוספים הואשמו בשיתוף פעולה.
לאחר המעצר ביצעה משטרת בריטניה עשרות חיפושים בבתי מגורים, בתי עסק וכלי רכב, ומצאו ציוד לייצור חומרי נפץ ממימן על-חמצני, ודיסק און קי ובו טבלת טיסות.
אנשי החוליה תכננו להשתמש בחומר נפץ נוזלי מבוסס על על-תחמוצת.
המטענים היו אמורים להכיל טריאצטון, חומר רגיש לחום, זעזוע וחיכוך, שניתן להשתמש בו כנפץ על ידי הדלקתו באמצעות ניצוץ או מטען חשמלי.
על פי כתב התביעה, המחבלים היו אמורים לעלות למטוסים עם החומרים והציוד הנחוצים לביצוע הפיגוע, לבנות את המטען במהלך הטיסה ואז לפוצץ אותו.
על פי התכנון, לכל מחבל יהיו בקבוקי משקה קל בני 500 מ"ל ובהם מי חמצן שהוסיפו להם אבקת טאנג כדי לצבוע אותם בצבע כתום.
במהלך הטיסה הם יוסיפו לבקבוקים חומרים נוספים באמצעות מזרק.
חומר נפץ נוסף, חזק יותר, יאוחסן בתוך סוללות AA ויופעל באמצעות מבזק של מצלמה.
פיצוץ הסוללות יגרום לפיצוץ עז של הבקבוקים.
במטענים מסוג דומה נעשה שימוש בפיגועים שהיו בלונדון ב-2005.
בין הממצאים היה דיסק און קי ובו טבלת טיסות.
כל הטיסות יצאו מנמל התעופה לונדון הית'רו, ויעדיהן היו טורונטו, מונטריאול, סן פרנסיסקו, שיקגו, וושינגטון וניו יורק.
מייקל צ'רטוף, מזכיר המחלקה לביטחון המולדת של ארצות הברית, אמר כי ארגון אל-קאעידה עומד מאחורי תכנון הפיגוע.
להערכה זו היו שותפים גורמי מודיעין בריטיים.
הערכה אחרת גורסת שהארגון הפקיסטני ג'יש-י מוחמד תכנן את הפיגועים.
במהלך המשפט לא הוברר לאיזה ארגון טרור שייכים המחבלים שנעצרו.
סגן ראש ממשלת בריטניה, ג'ון פרסקוט , אמר: "עברנו 36 שעות מדהימות, שהושקעו במאמצים להגן על המדינה".
הוא הביע את הערכתו לשירותי הביטחון הבריטיים, וציין כי הציבור הבריטי פעל "בשלווה, ברגישות ובסבלנות רבה."
נשיא ארצות הברית ג'ורג' ווקר בוש אמר: "המעצרים האחרונים הם תזכורת עגומה לכך שמדינתנו נמצאת במלחמה עם מוסלמים פשיסטים שישתמשו בכל האמצעים כדי להשמיד אותנו, אוהבי החופש, ולפגוע באומה שלנו."
היו שהביעו ספקות לגבי הפרטים שנמסרו.
קרייג מוריי, שהיה שגריר בריטניה באוזבקיסטן, היה ספקן ביחס לפרטים שנמסרו.
לדבריו, "אף אחד מהחשודים לא ידע לייצר פצצה, אף אחד מהם לא קנה כרטיס טיסה, ולרובם לא היו דרכונים".
נייג'ל ויילד, קצין מודיעין בדימוס של הצבא הבריטי, אמר כי זו עלילה שהומצאה על ידי שירותי הביטחון בבריטניה במטרה להצדיק אמצעים חדשים שיצמצמו את חירויות האזרח במדינה.
לדבריו הרעיון להרכיב מטען במהלך הטיסה אינו אפשרי.
מזימת הטרור שנחשפה גרמה לביטולן של יותר מאלף טיסות, ולהחמרה ארוכת-טווח על נוהלי הבידוק הביטחוני בנמלי תעופה ועל המגבלות המוטלות על כבודה ותיקי יד במטוסים.
ב-10 באוגוסט 2006 נאסר על נוסעים לשאת נוזלים כלשהם בטיסות בין ארצות הברית לבריטניה.
כמו כן נוספו עמדות בידוק ביטחוני ליד שערי העלייה למטוס.
הורשו רק בקבוקי תרכובת מזון לתינוקות ותרופות מרשם הנושאות את שם הנוסע.
החל מ-13 באוגוסט 2006 נדרשו הנוסעים גם להסיר את נעליהם לבדיקת רנטגן.
עם זאת, נוסעים הורשו לשאת בכבודת היד נוזלים בבקבוקים בני 100 מ"ל או פחות, ארוזים בשקית ניילון שקופה.
משפטם של הנאשמים החל בשנת 2008. הם כפרו בהאשמות, אם כי שלושה מהם הודו כי תכננו לפוצץ מטען קטן ללא נפגעים כאקט של מחאה פוליטית.
ב-7 בספטמבר 2009 הואשמו שמונה מהחשודים בקשירת קשר לרצח ולביצוע פעולות טרור, וארבעה נוספים הואשמו בשיתוף פעולה.
עבדאללה אחמד עלי תואר כמפקד החוליה, ונגזר עליו מאסר ל-40 שנה ללא אפשרות קיצור.
על אסד סרוואר נגזרו 36 שנות מאסר ללא אפשרות קיצור.
על האחרים נגזרו עונשי מאסר של 20 עד 32 שנה.
ראשיד ראוף, שנחשד כמתאם הפעולה עם אל-קאעידה, שהה בפקיסטן בזמן המעצרים.
פקיסטן עצרה אותו לחקירה, אך סירבה להסגירו לבריטניה.
הוא ברח מהמעצר, וב-22 בנובמבר 2008 נהרג בפקיסטן בתקיפה מכלי טיס בלתי מאויש של האגף לפעולות מיוחדות.
סיכוך נרתיקי הוא הפרשת נוזל המיוצר באופן טבעי, אשר מסכך את הנרתיק אצל נשים.
סיכוך קיים תמיד בנרתיק, אך הייצור שלו גדל משמעותית בסמוך לביוץ ובמהלך עוררות מינית לקראת קיום יחסי מין.
יובש בנרתיק הוא המצב בו סיכוך זה אינו מספיק, וכתוצאה מכך לעיתים נעשה שימוש בחומרי סיכה מלאכותיים להגברתו.
ללא סיכוך מספיק, קיום יחסי מין עלול להיות כואב.
בבטנת הנרתיק אין בלוטות, ולכן הנרתיק נשען על שיטות סיכוך אחרות.
פלזמה מדפנות הנרתיק כתוצאה מדחיסת דם בכלי הדם נחשבת כמקור הסיכוך העיקרי, ובלוטות ברטולין, שנמצאות מעט מתחת לפתח הנרתיק ומצידיו, מפרישות גם ריר כדי להגביר את הפרשות דפנות הנרתיק.
קרוב לביוץ, ריר צוואר הרחם מספק סיכוך נוסף.
הפרשות נרתיקיות הן תערובת של נוזלים, תאים וחיידקים המסככים ומגנים על הנרתיק.
תערובת זו מיוצרת כל העת על ידי תאי הנרתיק וצוואר הרחם והיא יוצאת מהגוף דרך פתח הנרתיק.
ההרכב, הכמות ואיכות ההפרשה משתנים בין פרטים כמו גם בשלביה השונים של ההתפתחות המינית ומערכת הרבייה.
הפרשות נרתיקיות נורמליות עשויות מדוללות ומימיות או לחלופין סמיכות ודביקות, ועשויות להיות בצבע שקוף או לבן.
הפרשות נרתיקיות רגילות עשויות להיות גדולות בנפחן, בדרך-כלל אין להן ריח חזק, והן גם אינן קשורות בדרך-כלל עם עקצוץ או כאב.
בעוד שרוב ההפרשות מייצגות את התפקוד התקין של הגוף, שינויים בהפרשות יכולים להצביע על זיהום או תהליכים פתולוגיים אחרים.
זיהומים העלולים לגרום לשינויים בהפרשות מהנרתיק כוללים זיהום פטרייתי נרתיקי, וגינוזיס חיידקי ומחלות מין.
המאפיינים של הפרשות נרתיקיות שאינן תקינות משתנים בהתאם לגורם, אך המאפיינים הנפוצים כוללים שינוי בצבע, ריח רע, ותסמינים נלווים כמו גירוד, צריבה, כאבי אגן או כאב במהלך קיום יחסי מין.
הפרשות נרתיקיות תקינות מורכבות מריר צוואר הרחם, נוזל נרתיקי, נשולת תאי נרתיק וצוואר הרחם וחיידקים.
מרבית נוזלי ההפרשות נרתיקיות הם ריר המיוצר בבלוטות של צוואר הרחם.
השאר מורכב מדית מדפנות הנרתיק ומהפרשות מבלוטות ברטולין וסקין.
המרכיבים המוצקים הם תאי אפיתל שנשרו מדפנות הנרתיק וצוואר הרחם וכן חלק מהחיידקים המאכלסים את הנרתיק.
חיידקים אלה החיים בנרתיק אינם גורמים לרוב למחלות.
למעשה, הם יכולים להגן על האדם מפני חיידקים זיהומיים וגורמים פולשניים אחרים על ידי ייצור חומרים כמו חומצה לקטית ומימן על-חמצני המעכבים גדילה של חיידקים אחרים.
ההרכב התקין של חיידקים בנרתיק (פלורת הנרתיק) יכול להשתנות, אך נשלט לרוב על ידי לקטובצילוס.
בממוצע ישנם כ-108 עד 109 חיידקים למיליליטר הפרשה נרתיקית.
הפרשות נרתיקיות רגילות הן שקופות, לבנות או לבן שבור.
מידת הסמיכות שלהן נעה בין חלבית לגושית, וריחן קל בדרך-כלל או שכלל אינו קיים.
מרבית ההפרשות נוצרות בחלקו העמוק ביותר של הנרתיק, כיפת הנרתיק (Posterior fornix), ויוצא מהגוף במהלך היום עם זליגתו מטה נוכח כוח הכבידה.
אישה אופיינית בגיל הפוריות מייצרת כ-1.5 גרם (חצי כפית עד כפית) של הפרשות נרתיקיות מדי יום.
במהלך עוררות מינית ויחסי מין, כמות הנוזלים בנרתיק גדלה כתוצאה מהידחסות כלי הדם המקיפים את הנרתיק.
הידחסות זו של כלי הדם מגדילה את נפח הדית מדפנות הנרתיק.
לדית יש pH נייטרלי, כך שעלייה בייצורו יכולה לשנות באופן זמני את ה-pH הכללי של הנרתיק להיות יותר נייטרלי.
לזרע יש pH בסיסי והוא יכול לנטרל את חומציות הנרתיק עד 8 שעות.
ההרכב והכמות של הפרשות נרתיקיות משתנים כאשר האישה מתקדמת בשלבים השונים של ההתפתחות המינית והרבייתית.
אצל ילודים ממין נקבה, הפרשות נרתיקיות מתרחשות לפעמים בימים הראשונים שלאחר הלידה.
זה נובע מחשיפה לאסטרוגן בזמן השהות ברחם אמם.
הפרשות נרתיקיות בילודים עשויות להיות לבנות או בהירות בעלות מרקם רירי, או שהן עשויות להיות דמיות מהשלה חולפת של רירית הרחם.
הנרתיק של בנות לפני גיל ההתבגרות דק יותר ובעל אוכלוסיית חיידקים שונה.
הפרשות מהנרתיק אצל בנות טרום-מתבגרות הן מינימליות עם pH נייטרלי עד בסיסי הנע בין 6 ל-8. הרכב אוכלוסיית החיידקים אצל בנות טרום-מתבגרות נשלט על ידי מינים סטפילוקוקוס, בנוסף למגוון של אנאירוביים, אנטרוקוקוס, אשריכיה קולי ולקטובצילוס.
במהלך גיל ההתבגרות, ההורמון אסטרוגן מתחיל להיות מיוצר על ידי השחלות.
עוד לפני הופעת הווסת (עד 12 חודשים לפני הווסת, בדרך-כלל במקביל לצמיחת השדיים) עולה כמות ההפרשות הנרתיקיות וחלים שינויים בהרכבן.
אסטרוגן מביא להבשלת רקמות הנרתיק וגורם לייצור מוגבר של גליקוגן על ידי תאי אפיתל של הנרתיק.
רמות גבוהות יותר של גליקוגן בתעלת הנרתיק תומכות בצמיחת לקטובצילוס על-פני מיני חיידקיים אחרים.
כאשר חיידקי לקטובצילוס משתמשים בגליקוגן כמקור מזון, הם ממירים אותו לחומצה לקטית.
לכן הדומיננטיות של לקטובצילוס בתעלת הנרתיק יוצרת סביבה חומצית יותר.
למעשה, ה-pH של הנרתיק ושל ההפרשות הנרתיקיות לאחר גיל ההתבגרות נע בין 3.5 ל-4.7.
הכמות ומידת הסמיכות של הפרשות נרתיקיות משתנות עם התקדמות המחזור החודשי.
בימים שלאחר הווסת ההפרשות הנרתיקיות הן מינימליות ומידת הסמיכות שלהן סמיכה ודביקה.
כאשר מתקרב הביוץ, רמות האסטרוגן עולות וגורמות לעלייה במקביל בהפרשות נרתיקיות.
כמות ההפרשות בזמן הביוץ גדולה פי 30 מהכמות המיוצרת ישירות בעקבות הווסת.
ההפרשות משתנות גם בצבע ובמידת הסמיכות במהלך תקופה זו, המתבטאת באלסטיות.
לאחר הביוץ רמות הפרוגסטרון בגוף עולות, מה שגורם לירידה בכמות הפרשות מהנרתיק.
מידת הסמיכות שלהן שוב נעשית סמיכה ודביקה וללא צבע.
במהלך ההיריון נפחן של ההפרשות הנרתיקיות עולה כתוצאה מעלייה ברמות האסטרוגן והפרוגסטרון בגוף.
ההפרשות הן בדרך-כלל לבנות או מעט אפורות, ועשויות להתלוות בריח מעופש.
ההפרשה הרגילה של ההיריון אינה מכילה דם או גורמת לגירוד.
רמת ה-pH של הפרשות מהנרתיק בזמן הריון נוטה להיות חומצית יותר מהרגיל בגלל ייצור מוגבר של חומצה לקטית.
סביבה חומצית זו מסייעת בהגנה מפני זיהומים רבים, אם כי היא גם מעלה אצל נשים את הרגישות לזיהומים פטרייתיים נרתיקיים.
עם הירידה ברמות האסטרוגן שמגיעה עם גיל המעבר אצל נשים, הנרתיק חוזר למצב הדומה לתקופה שלפני גיל ההתבגרות.
באופן ספציפי, רקמות הנרתיק מדלדלות, הופכות פחות אלסטיות; זרימת הדם לנרתיק פוחתת; תאי האפיתל על-פני השטח מכילים פחות גליקוגן.
עם ירידה ברמות הגליקוגן, פלורת הנרתיק מכילה פחות לקטובציליס, וה-pH לאחר מכן יורד לטווח של 6.0-7.5. הכמות הכוללת של הפרשות נרתיקיות יורדת בגיל המעבר.
בעוד שזהו מצב תקין, זה יכול להוביל למצבים של יובש בנרתיק וכאבים במהלך קיום יחסי מין.
יובש בנרתיק או סיכוך נרתיקי שאינו מספיק אצל נשים עלולים לגרום לדיספראוניה, שהיא סוג של הפרעת כאב מיני.
בעוד שיובש בנרתיק נחשב לאינדיקטור להפרעה בעוררות מינית, הוא עלול להיווצר גם כתוצאה מהתרגשות ומגירויים לא-מספיקים או משינויים הורמונליים הנגרמים כתוצאה מגיל המעבר (שעלולים לגרום לאטרופיה נרתיקית), מהריון או מהנקה.
גירוי ממשחות וקצף למניעת הריון יכול גם לגרום ליובש בנתיק, וכך גם פחד וחרדה מפני אינטימיות מינית.
יובש בנרתיק יכול להיות גם סימפטום של תסמונת שגרן, הפרעה אוטואימונית כרונית בה הגוף משמיד בלוטות המייצרות לחות.
נשים מבוגרות מייצרות פחות סיכוך נרתיקי ורמות אסטרוגן מופחתות עשויות להיות קשורות ליובש מוגבר בנרתיק.
סיכון ללא חוזה הוא סרט דרמה קרימינלית רוסית משנת 1992.
מכר מציע לפעלולן סרגיי גרומוב להרוויח כסף נוסף - להביא אוטו מהעיר טוליאטי.
ההובלה עוברת באופן חלק ולסרגיי מוצעת שוב עבודה - הפעם להביא מכונית יפנית מוולדיווסטוק...
זהו הסרט היחיד שביים איגור מורוגוב, את התפקיד הראשי שיחק וסילי שליקוב - פעלולן מקצועי, הוא גם שימש כתסריטאי ובמאי פעלולים.
למרות שעל פי העלילה גיבור הסרט מגיע לוולדיווסטוק לקחת את הרכב, הצילומים לא בוצעו שם, צוות הקולנוע עבד בחברובסק.
המכונית בסרט היא מכונית סדאן Toyota Celica Camry, זהו דגם מעבר נדיר - הדור הראשון של דגם טויוטה קאמרי שנוצר על בסיס Toyota Celica.
באנליזה מתמטית, סיכום צ'זארו מאפשר לתת ערכים לטורים אינסופיים שאינם מתכנסים במובן המקובל.
סכום צ'זארו מוגדר כגבול, כאשר שואף לאינסוף, של סדרת הממוצעים החשבוניים של הסכומים החלקיים הראשונים של הטור.
במובן של תורת הסומביליות, שיטה זאת נותנת לטור אינסופי את הערך ההגיוני והסביר ביותר.
למעשה, הסתכלות הסתברותית על בעיית הסיכום של טור מתבדר מאפשרת לפרש את סכום צ'זארו כממוצע של סדרת הסכומים החלקיים עד הסכום החלקי ה--י, כאשר שואף לאינסוף.
השיטה נקראת על שם האנליסט האיטלקי ארנסטו צ'זארו (1859–1906).
הסדרה תיקרא ניתנת לסכימה לפי צ'זארו, עם סכום צ'זארו , אם, כאשר שואף לאינסוף, הממוצע החשבוני של הסכומים החלקיים הראשונים שלה שואף ל-:
הערך של הגבול המתקבל ייקרא סכום צ'זארו של הטור .
אם הטור הזה מתכנס במובן הרגיל, אז סכום צ'זארו שלו שווה לסכום הרגיל.
נסמן ב- את סדרת הסכומים החלקיים של :
סדרת הסכומים החלקיים לא מתכנסת, כך שהטור מתבדר.
אף על פי כן, ניתן לסכימה במובן צ'זארו.
תהי סדרת הממוצעים החשבוניים של הסכומים החלקיים הראשונים:
ולפיכך, סכום צ'זארו של הטור הוא 1/2.
כדוגמה אחרת, ניקח בעבור .
נסמן כעת ב- את הטור
מכיוון שסדרת הסכומים החלקיים גדלה עד לאינסוף, הטור מתבדר.
הסדרה של ממוצעים של סכומים חלקיים של היא:
הסדרה הזאת מתבדרת לאינסוף גם כן, כך ש- אינו ניתן לסכימה לפי צ'זארו.
למעשה, בעבור כל סדרה שמתבדרת לאינסוף (חיובי או שלילי), שיטת צ'זארו מובילה לסדרה שמתבדרת גם היא, ולפיכך סדרות כאלו אינן ניתנות לסכימה לפי צ'זארו.
עם זאת, במידה ולסדרה המקורית כמה גבולות חלקיים, ייתכן שאחד הגבולות החלקיים יהיה אינסוף (חיובי או שלילי) ובכל זאת ניתן יהיה לסכום את הסדרה בשיטת צ'זארו.
ב-1890 הראה ארנסטו צ'זארו כי קיימת משפחה רחבה יותר של שיטות סכימה, אשר נקראו מאז בעבור שלם אי-שלילי.
שיטות אלו מאפשרות לסכום גם טורים שאינם מתכנסים במובן שתואר מקודם.
כדי להמחיש את הרעיון הכללי, נפתח בדוגמה.
"נוכיח" שערך הטור הוא .
סדרת הסכומים החלקיים הראשונים של הטור הזה היא .
מכאן נקבל שסדרת הממוצעים החשבוניים של הסכומים החלקיים הראשונים של הטור היא
כלומר הטור אינו מתכנס לפי סיכום צ'זארו מסדר ראשון.
הערך ההגיוני ביותר לתת לטור עמו התחלנו הוא הממוצע של סדרת הממוצעים החשבוניים.
השיטה שתוארה בדוגמה האחרונה היא למעשה סיכום צ'זארו מסדר שני .
השיטה היא סכימה רגילה, בעוד ש- היא סיכום צ'זארו כפי שתואר בדוגמה הראשונה בערך.
השיטות מסדר גבוה יותר מתקבלות מהפעלה חוזרת של סיכום צ'זארו, וניתנות לתיאור באופן הפורמלי הבא: בהינתן טור , נגדיר את הגדלים:
ונגדיר את להיות בעבור הטור .
אז סכום של הטור יסומן
אם שלם, תיאור זה מייצג למעשה איטרציות של שיטת הסכימה הבסיסית.
"סיכוי לאהבה" הוא אלבום האוסף השני של הזמרת הישראלית אילנה אביטל.
זהו אוסף שיצא בפורמט תקליטור כפול בישראל בלבד.
נכללים בו שירים רבים מהאלבומים "לאהוב אותך", "זינוק", "רגעים" "בלי בושה", "כיוונים נעלמים", "ילד המחר", "אותך...
פעם שנייה", "תוצרת צרפת" ו"נוגעת באושר".
את האלבום הוציאה בשנת 2004 לאור חברת התקליטים הד ארצי.
במלחמת חרבות ברזל ביצעו כוחות הביטחון של ישראל, בהובלת צה"ל והשב"כ, סיכולים ממוקדים במחבלים בכירים רבים בכל הגזרות.
צה"ל חזר לדוקטרינת הסיכולים הממוקדים עם פרוץ המלחמה, והחל בסדרת תקיפות אוויריות בביצוע מטוסי קרב, מסוקי קרב וכלי טיס בלתי מאוישים, נגד מחבלים בכירים מכל הדרגים, לצד התמרון הקרקעי ברצועת עזה.
בעקבות הצטרפות חזבאללה ללחימה בחזית הצפונית וההסלמה ההדרגתית שלו בפעולות טרור נגד ישראל, החל צה"ל בסיכולים ממוקדים גם נגד מחבלי חזבאללה – בהתחלה נגד חוליות נ"ט ומשגרי רקטות, ובהמשך גם נגד מפקדי שטח ואף נגד בכירים.
שם תפקיד תאריך הערות זכריא אבו מועַמַּר חבר הלשכה המדינית של חמאס ואחראי קשרי חוץ בלשכה.
10 באוקטובר 2023 נהרגו בתקיפה של חיל האוויר מדרום לח'אן יונס ברצועת עזה.
ג'וואד אבו שַׁמַּאלה חבר הלשכה המדינית של חמאס ושר הכלכלה של חמאס, עסק במימון טרור.
עבד אל-פתאח דוח'אןאחד ממייסדי חמאס, חברו הקרוב של אחמד יאסין.11 באוקטובר 2023נהרג בתקיפות צה"ל במחנה הפליטים נוסייראת שבמרכז הרצועה יחד עם שני בניו.
מוסטפא שאהין ביצע מעשי טבח וזוועות בטבח שבעה באוקטובר והעלה תיעודים שלהם לרשתות החברתיות.
11 באוקטובר 2023 נהרג בתקיפה של צה"ל ברצועת עזה.
מוחמד אבו שמאלה בכיר במערך הימי בחטיבת רפיח של חמאס.
12 באוקטובר 2023 נהרג בתקיפה של חיל האוויר על ביתו שאחסן אמל"ח.
עַ֫וַוד א-סולטאן חבר הוועד המרכזי של ארגון החזית העממית לשחרור פלסטין.
12 באוקטובר 2023 נהרג בתקיפה של צה"ל בג'באליה יחד עם מספר בני משפחתו.
מוראד אבו מוראד מפקד המערך האווירי בחטיבת העיר עזה של חמאס.
היה ממתכנני טבח שבעה באוקטובר.13 באוקטובר 2023נהרגו בתקיפת חיל האוויר על מפקדת חמאס ברצועת עזה יחד עם שני פעילי טרור נוספים.
מועאד' עבד א-רחמןאחראי על תיק האימונים בחטיבת העיר עזה של חמאס.
עות'מאן חמדאןקצין ההגנה האווירית בגדוד סברה תל אל-הווא של חמאס.
עלי קאדי מפקד יחידת הנוח'בה בגדוד מרכז ג'באליה של חמאס, פיקד על טבח שבעה באוקטובר.
13 באוקטובר 2023 נהרג בתקיפת כלי טיס של צה"ל, בהכוונה מודיעינית של שב"כ ואמ"ן ברצועת עזה.
בילאל אל-קודרה מפקד כוח הנוח'בה בגדוד דרום ח'אן יונס של חמאס, היה אחראי על הטבח בניר עוז והטבח בנירים.
15 באוקטובר 2023 נהרג בתקיפה של חיל האוויר בהכוונת שב"כ בח'אן יונס.
מועתַ֫ז עידמפקד המחוז הדרומי בביטחון הפנים של חמאס.15 באוקטובר 2023נהרג בתקיפה של צה"ל במחנה הפליטים אל-בורייג' שבמרכז רצועת עזה.
אוסאמה מזיני ראש מועצת השורא של חמאס ברצועה וחבר הלשכה המדינית של חמאס.
16 באוקטובר 2023 נהרג בתקיפה של חיל האוויר על ביתו בעיר עזה.
איימן נופל מפקד חטיבת מחנות המרכז של חמאס ברצועת עזה.
ראש המודיעין הצבאי של חמאס לשעבר.
בעברו עסק בייצור ופיתוח אמצעי לחימה, קידם והיה שותף לפיגועים רבים, ואף היה שותף בתכנון חטיפתו של גלעד שליט.
17 באוקטובר 2023 נהרג בהפצצה במחנה הפליטים אל-בורייג' במרכז הרצועה.
תייסיר כאמל אסמאעיל אבראהיםראש המועצה השיפוטית העליונה של חמאס.17 באוקטובר 2023נהרג בתקיפה אווירית בנוסייראת, מרכז הרצועה.
חמאס הודה שנהרג ב-31 בינואר 2025. פואד אבו בטיחאן ראש רשות הגבול והמעברים במשרד הפנים והביטחון הלאומי ברצועת עזה.17 באוקטובר 2023נהרג בתקיפה של חיל האוויר על ביתו במחנה הפליטים נוסייראת יחד עם כמה מבני משפחתו.
מוחמד אל-ואדיה ראש מערך הנ"ט בחטיבת העיר עזה של ארגון הטרור חמאס.
17 באוקטובר 2023 נהרג על ידי צה"ל והשב"כ ברצועת עזה.
ראפת חרב חוסיין אבו הילאל ראש הזרוע הצבאית של "ועדות ההתנגדות העממית" ברפיח.
18 באוקטובר 2023 נהרג בתקיפה של חיל האוויר על ביתו ברפיח.
ג'יהאד מוחייסן (מוהייזן) מפקד כוחות הביטחון הלאומי של חמאס ברצועת עזה.
19 באוקטובר 2023 נהרג בתקיפת צה"ל על ביתו בצפון רצועת עזה.
ג'מילה עבדאללה טאהא א-שנטיחברה בלשכה המדינית של חמאס.
אלמנתו של עבד אל-עזיז א-רנתיסי.19 באוקטובר 2023נהרגה בתקיפת חיל האוויר במחנה הפליטים ג'באליה.
מחמוד סביח (צביח) שימש כמהנדס בכיר וראש יחידה במחלקת הפרויקטים והפיתוח במטה הייצור של חמאס.
היווה מוקד ידע עבור חמאס בפיתוח אמצעי לחימה ויכולות אוויריות.
20 באוקטובר 2023 נהרג בתקיפת צה"ל ברצועת עזה.
טלאל אל-הינדי מפקד בכיר בחמאס.
21 באוקטובר 2023 נהרג בתקיפת צה"ל על ביתו במרכז רצועת עזה.
מוחמד קטאמש סגן מפקד המערך הרקטי של חמאס ואחראי על ניהול האש והארטילריה בחטיבת מחנות המרכז.
22 באוקטובר 2023 נהרג בתקיפת צה"ל ברצועת עזה.
אבראהים א-סחאר ראש מערך הנ"ט בחטיבת צפון הרצועה של חמאס.
23 באוקטובר 2023 נהרג בתקיפת חיל האוויר ברצועת עזה.
עבד א-רחמןסגן מפקד גדוד נוסייראת של חמאס, השתתף בטבח בבארי.24 באוקטובר 2023נהרגו על ידי צה"ל והשב"כ ברצועת עזה.
ח'ליל מחג'ז סגן מפקד גדוד שאטי של חמאס.
ח'ליל תתרי סגן מפקד גדוד אל-פורקאן של חמאס.
תייסיר מבאשר מפקד גדוד צפון ח'אן יונס של חמאס.
25 באוקטובר 2023 נהרג בתקיפה של צה"ל בהכוונת שב"כ ואמ"ן בח'אן יונס.
חסן אל-עבדאללה מפקד המערך הרקטי בגדוד צפון ח'אן יונס של חמאס.
26 באוקטובר 2023 נהרג בתקיפת חיל האוויר בהכוונה של שב"כ ואמ"ן בצפון רצועת עזה.
שאדי בארוד סגן ראש מחלקת המודיעין של ארגון הטרור חמאס.
תכנן יחד עם יחיא סינוואר את טבח שבעה באוקטובר, היה שותף לתכנון פיגועים רבים כלפי אזרחי ישראל, ושימש בעבר כמפקד גדוד בחטיבת ח'אן יונס.
26 באוקטובר 2023 נהרג בתקיפת חיל האוויר בהכוונת אמ"ן ושב"כ ברצועת עזה.
ראפת עבאסמפקד גדוד דרג'-תופאח בחטיבת העיר עזה של חמאס.26 באוקטובר 2023נהרגו בתקיפת חיל האוויר על צמרת גדוד דרג'-תופאח, גדוד בחטיבת העיר עזה.
אבראהים ג'דבהסגן מפקד גדוד דרג'-תופאח של חמאס.
טארק מערוףמפקד הסיוע הקרבי והמנהלתי של גדוד דרג'-תופאח של חמאס.
מדחת מבאשרמפקד גדוד מערב ח'אן יונס, לקח חלק בפיגועי צליפה ומטענים גדולים לעבר כוחות צה"ל ולעבר יישובי ישראל.27 באוקטובר 2023נהרג בתקיפה של צה"ל ושב"כ ברצועת עזה.
עיסאם אבו רכבה ראש המערך האווירי של חמאס.
היה אחראי על ניהול מערכי הכטב"מים, הרחפנים, הגילוי האווירי, מצנחי הרחיפה, וההגנה האווירית של חמאס ובנוסף לקח חלק בתכנון מעשי הטבח בישוביי עוטף עזה ובהוצאתם לפועל ב-7 באוקטובר.
28 באוקטובר 2023 נהרג בתקיפת חיל האוויר ברצועת עזה.
ראתב אבו סוהייבאן (צהיבאן) מפקד הכוח הימי בחטיבת העיר עזה של חמאס.
תכנן ופיקד על ניסיון החדירה הימי בחוף זיקים ב-24 באוקטובר.
28 באוקטובר 2023 נהרג בתקיפת צה"ל והשב"כ בעזה.
ג'מיל אל-באבאמפקד הכוח הימי בחטיבת מחנות המרכז של חמאס.30 באוקטובר 2023נהרגו בידי כוחות צה"ל בהכוונת שב"כ ואמ"ן ברצועת עזה.
מוחמד עוודאללהבכיר לשעבר בלשכת מטה הייצור של חמאס.
נסים אבו עג'ינה מפקד גדוד בית לאהיא של חמאס.
שילח את ההתקפות הרצחניות לכיוון ארז ונתיב העשרה שביצע הארגון ב-7 באוקטובר.
31 באוקטובר 2023 נהרג בתקיפת חיל האוויר בהכוונת שב"כ ואמ"ן ברצועת עזה.
אבראהים ביארי מפקד גדוד מרכז ג'באליה של חמאס, אחראי על שילוח מחבלי נוח'בה לישראל במתקפת הטרור הרצחנית ב-7 באוקטובר, היה מעורב בפיגוע בנמל אשדוד בשנת 2004, שבו נרצחו 13 ישראלים, בהכוונת ירי רקטי לעבר ישראל במשך שני עשורים, וקידום פיגועים רבים.31 באוקטובר 2023נהרג בתקיפת חיל האוויר בהכוונת שב"כ ברצועת עזה.
מוחמד עסאר (עצאר) ראש מערך הנ"ט של חמאס, אחראי על כלל מערכי הנ"ט בחטיבות השונות ברצועת עזה, ניהל את הכוח בשגרה וסייע בהפעלתו בעת חירום.
1 בנובמבר 2023 נהרג בתקיפת חיל האוויר במחנה הפליטים ג'באליה.
איאד בילאל אל-טייבמפקד גדוד אל-בורייג' של חמאס.2 בנובמבר 2023נהרג בתקיפה של חיל האוויר במרכז רצועת עזה.
מוסטפא דלול מפקד גדוד סברה תל אל-הווא של חמאס, לקח חלק מרכזי בניהול הלחימה נגד כוחות צה"ל ברצועת עזה ובנוסף הוא ביצע מספר תפקידים בגדוד ובחטיבת העיר עזה.
3 בנובמבר 2023 נהרג בתקיפת חיל האוויר בהכוונת אמ"ן ושב"כ בצפון רצועת עזה.
ג'מאל מוסאאחראי על הביטחון המיוחד של חמאס.
בנוסף ביצע פיגוע ירי בשנת 1993 לעבר כוח שפעל ברצועת עזה.6 בנובמבר 2023נהרג בתקיפה של חיל האוויר בהכוונה מודיעינית של אמ"ן ושב"כ.
ואאל עספה מפקד גדוד דיר אל-בלח של חמאס, היה מעורב בשילוח הנוח'בה למתקפת הטרור בשבעה באוקטובר.
היה כלוא בין השנים 1992–1998 על רקע מעורבותו בפיגועים לעבר יישובים ישראליים.
6 בנובמבר 2023 נהרג בתקיפה של חיל האוויר ברצועת עזה.
עז א-דין עוודמפקד גדוד טול כרם של גדודי עז א-דין אל-קסאם הזרוע הצבאית של חמאס, מבכירי התשתית לביצועי פיגועי ירי.6 בנובמבר 2023נהרגו על ידי הימ"מ במהלך פעילות לסיכול טרור בטולכרם.
ג'יהאד שחאדהמפקד גדוד התגובה המהירה של גדודי חללי אל-אקצא, עמד בראש התשתית לביצועי פיגוע ירי.
מוחסן אבו זינה ראש מחלקת תעשיות ואמל"ח במטה הייצור של חמאס, ממובילי ייצור האמל"ח בארגון.
מתמחה בייצור אמל"ח אסטרגי ורקטי עבור מחבלי חמאס.8 בנובמבר 2023נהרג בתקיפה של חיל האוויר ברצועת עזה.
אבראהים אבו מע'סיב (מע'ציב) ראש מערך הנ"ט בחטיבת מחנות המרכז של חמאס.
9 בנובמבר 2023 נהרג בתקיפה של חיל האוויר בהכוונת שב"כ ואמ"ן ברצועת עזה.
וליד אל-עמודי ממנהיגי חמאס בעבר, היה חבר הלשכה המדינת של חמאס ואף החליף בחשאי לתקופה את אחמד יאסין כשזה נעצר על ידי ישראל ב-1989.10 בנובמבר 2023נהרג בתקיפה של חיל האוויר בעיר עזה, יחד עם חתנו.
אחמד מוסא מפקד פלוגת הנוח'בה בגדוד מערב ג'באליה של חמאס, היה ממפקדי הפשיטות לקיבוץ זיקים, מחנה זיקים ומוצב יפתח.
10 בנובמבר 2023 נהרגו בתקיפות של חיל האוויר בהכוונת אמ"ן ושב"כ במרחב ג'באליה וצפון רצועת עזה.
עומר אל-הינדימפקד מחלקת נוח'בה בגדוד מערב ג'באליה של חמאס, השתתף בטבח שבעה באוקטובר.
מוחמד אל-כחלותראש מערך הצליפה בחטיבת צפון הרצועה של חמאס.
אחמד סיאם (ציאם) מפקד פלוגת הנוח'בה בגדוד אל-פורקאן של חמאס, החזיק במהלך הלחימה כאלף מתושבי רצועת עזה כבני ערובה בבית החולים רנתיסי ומנע מהם להתפנות לדרום הרצועה.
11 בנובמבר 2023 נהרג במהלך תקיפה של חיל האוויר על בית הספר אל-בוראק שבו הסתתר במהלך מלחמת חרבות ברזל.
עבדאללה אבו סייףפעיל במטה הגדה של חמאס.
היה שפוט למאסר עולם על מעורבות ברצח ישראלים, שוחרר במסגרת עסקת שליט.11 בנובמבר 2023נהרגו בתקיפה של חיל האוויר בשכונת מדינת אל-אמל בעיר עזה.
רמזי אל-עוכּעסק בעבר בהכוונת פעילי טרור מאיו"ש לביצוע פיגועים נגד ישראלים.
נעצר לאחר ששלח מחבל לביצוע פיגוע התאבדות במאי 2002. שוחרר במסגרת עסקת שליט.
מוחמד עוודאללהראש לשכתו של ראש מטה הייצור של חמאס, מראשי תשתית ההכוונה הבין אזורית של חמאס, אביו פעיל חמאס ותיק, מזכיר הוועד הפועל של הנהגת חמאס.
יעקוב עאשורמפקד גדוד לשעבר, אחראי מערך הנ"ט בחטיבת ח'אן יונס של חמאס.
לקח חלק בהובלת והכוונת מתווים התקפיים נגד כוחות צה"ל.13 בנובמבר 2023נהרגו בתקיפות של חיל האוויר ברצועת עזה.
מוחמד ח'מיס דבאבש פעיל חמאס בכיר ותיק, שימש בין היתר כראש המודיעין הצבאי של חמאס.
בשנתיים האחרונות שימש כמזכירו של אחראי תיק היחסים הלאומיים בלשכה המדינית של חמאס, וכנציג חמאס בכינוס הפלגים הלאומיים והאסלאמיים ברצועת עזה.
בעבר היה מעורב בהכוונת הפיגוע במכינה בעצמונה שבו נרצחו חמישה ישראלים.
אחמד ע'נדורמפקד חטיבת צפון רצועת עזה של חמאס.
היה אחראי על פיגועים רבים שכוונו נגד ישראלים, ואף לחדירות לתוך שטח ישראל.
כמו כן היה אחראי על חטיפתו של גלעד שליט.14 בנובמבר 2023נהרגו בתקיפה של חיל האוויר בהכוונת שב"כ ואמ"ן על מתחמי פיקוד תת-קרקעיים בצפון רצועת עזה.
ואאל רג'בסגנו של ע'נדור המשמש גם כקצין מבצעים חטיבתי.
איימן סיאםראש המערך הרקטי של חמאס, ניצל מכמה ניסיונות התנקשות, הן ב-2009 (במהלך מבצע עופרת יצוקה) והן ב-2014 (במהלך מבצע צוק איתן).
פורסאן ח'ליפה בכיר במטה הגדה של חמאס, ראש ועדת טול כרם, שימש כסייען ומקורב לבכירי חמאס.
לאחרונה הוא עסק בפיתוח חוליות טרור במחנה הפליטים נור שמס.
היה שותף לתכנון הפשיטה באמצעות מצנחי רחיפה שביצעה חטיבתו בטבח שבעה באוקטובר.
ח'אלד אבו הילאל מזכ"ל תנועת החירות הפלסטינית.16 בנובמבר 2023נהרג בתקיפה של צה"ל בשכונת שיח' רדואן בעיר עזה יחד עם שישה מבני משפחתו.
אחמד בחריו"ר המועצה המחוקקת של חמאס ברצועת עזה וחבר הלשכה המדינית של חמאס.17 בנובמבר 2023מת מפצעיו כמה ימים לאחר שנפצע קשה בתקיפה של חיל האוויר בעיר עזה.
ח'ליל ח'ראז סגן ראש הזרוע הצבאית של חמאס בלבנון.
נעצר ב-2014 על ידי צבא לבנון במהלך מבצע צוק איתן ביחד עם אחיו בחשד למעורבות בשיגור של רקטות לעבר שטח ישראל.21 בנובמבר 2023 נהרג בתקיפה של חיל האוויר דרומית לעיר צור שבדרום לבנון.
עבאס מוחמד רעדמפקד גזרת בינת ג'בייל בחזבאללה.
בנו של מוחמד רעד, יו"ר סיעת הארגון בפרלמנט הלבנוני.22 בנובמבר 2023נהרגו בתקיפה אווירית בכפר בית יהון שבדרום לבנון ביחד עם עוד שלושה מחבלים.
ח'ליל ג'וואד שחימימפקד בכיר בכוח רדואן של חזבאללה.
מוחמד חמאדה דובר חמאס לענייני ירושלים.
משוחרר עסקת שליט.בין 19 ל-23 בנובמבר 2023נהרג בתקיפה של צה"ל במחנה הפליטים ג'באליה, בימים שלפני הפסקת האש.
עומַר אבו ג'לאלהמפקד הכוח הימי בחטיבת ח'אן יונס של חמאס.
היה מעורב בשילוח מספר פיגועים ימיים שסוכלו על ידי כוחות צה"ל.23 בנובמבר 2023נהרג בתקיפה של חיל האוויר ברצועת עזה ביחד עם פעיל טרור נוסף, כמספר שעות לפני הפסקת האש.
מוחמד זביידי "א-נאש"מפקד גדוד ג'נין של הג'יהאד האיסלאמי.
היה מעורב בפעילות טרור נרחבת וביצע פיגועי ירי וכן קידם פיגועים נוספים במתווים שונים.
היה מעורב בפיגוע הירי בצומת חרמש ובפיגוע ירי נוסף בגזרה ב-13 במאי 2023 שבו נפצעו אזרח וארבעה חיילי צה"ל.
בנוסף הופלל בחקירות כמעורב בציר אספקת כלי רכב לפיגועים ובשילוח מחבלים.29 בנובמבר 2023נהרג על ידי הימ"מ במבצע לסיכול טרור במחנה הפליטים ג'נין, יחד עם בכיר נוסף.
מוחמד עלי עטאא'י שורצ'הממלא מקום ראש המחלקה הטכנולוגית ביחידה 340 של כוח קודס.
2 בדצמבר 2023נהרגו בתקיפה של חיל האוויר בדמשק בעת ששהו שם במסגרת משימת ייעוץ.
פנא תקי זאדהמוביל פרויקט שיפור דיוק הטילים ביחידה 340 של כוח קודס.
ויסאם פרחאת מפקד גדוד שג'אעייה של חמאס.
היה מעורב בטבח שבעה באוקטובר, באסון הנגמ"ש שבו נהרגו שבעה חיילי צה"ל, ובפיגועי טרור נוספים.
2 בדצמבר 2023נהרג בתקיפה של חיל האוויר ברצועת עזה.
עבד אל-עזיז רנתיסי בכיר במודיעין הצבאי של חמאס.
היה אחראי על כלל התצפיות ברצועת עזה ובנוסף הוא היה גם אחראי על ייצור מטרות פשיטה במרחב אוגדת עזה וכן ייצור מטרות הפשיטה כחלק מאירועי טבח שבעה באוקטובר.
7 בדצמבר 2023נהרגו בתקיפה של חיל האוויר בהכוונת אמ"ן ושב"כ בחמ"ל מרכזי של מודיעין חמאס ברצועת עזה.
אחמד עיוש פעיל במערך התצפיות בגדוד צפון ח'אן יונס (אל-קרארה) של חמאס.
אחראי על ריכוז תמונות התצפיות מכלל חמ"לי התצפיות ברצועת עזה.
איימן כאמל ג'וחאמפקד צפון רצועת עזה בזרוע הצבאית של ארגון הטרור החזית הדמוקרטית לשחרור פלסטין, חבר במועצה הצבאית של הארגון.
ממייסדי הזרוע הצבאית של הארגון.8 בדצמבר 2023נהרג בתקיפה של חיל האוויר בשכונת א-תופאח, בעיר עזה.
עמאד קריקעמפקד גדוד שג'אעייה של חמאס, לאחר מותו של ויסאם פרחאת.
אחראי הכשרות הנ"ט בחטיבת העיר עזה, בנוסף לקח חלק בקידום מתווי נ"ט ופשיטות לשטח הארץ.10 בדצמבר 2023נהרג בתקיפה של חיל האוויר בהכוונה של אמ"ן ושב"כ.
סובחי אבו שערמפקד מערך הסיוע הקרבי והמנהלתי בחטיבת רפיח של חמאס.14 בדצמבר 2023נהרג בתקיפה של חיל האוויר במרחב שאבורה שברפיח, דרום רצועת עזה.
סייד רזי מוסאווי מייג'ור גנרל איראני בכוח קודס.
25 בדצמבר 2023 נהרג בתקיפה אווירית שיוחסה לישראל בא-סיידה זיינב, בריף דמשק שבסוריה, במהלך מלחמת חרבות ברזל.
עבד אל-פתאח מעאליבכיר בזרוע הצבאית של חמאס, שימש כסגנו של יחיא עיאש עד להתנקשות בו, ב-1996.30 בדצמבר 2023נהרג בתקיפה של חיל האוויר ברצועת עזה.
שם תפקיד תאריך הערות עאדל מסמחמפקד פלוגת הנוח'בה בגדוד דיר אל-בלח של חמאס.
פיקד בשטח על כוחות הנוח'בה שפשטו לכיסופים במהלך טבח שבעה באוקטובר ושלח כוחות של חמאס ליישובים נוספים בעוטף, ובהם בארי ונירים.1 בינואר 2024נהרג בתקיפה של חיל האוויר בהכוונת חופת האש והמודיעין של אוגדת עזה במרכז רצועת עזה.
סאלח אל-עארוריראש הזרוע הצבאית של חמאס ביהודה ושומרון וסגן ראש הלשכה המדינית של חמאס.2 בינואר 2024נהרגו במהלך מלחמת חרבות ברזל בתקיפה אווירית ברובע הדאחייה בביירות.